
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1412 

7 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Οργανισμού Εσωτερικής Υπηρεσίας 
(Ο.Ε.Υ.) Δήμου Άνω Πωγωνίου Νομού Ιωαννίνων.. 1 
Καθορισμός αριθμού ατόμων που θα ασχοληθούν 
στο ΚΕΠ της Ν.Α. Κορινθίας με σύμβαση μίσθω¬ 
σης έργου. 2 

Τροποποίηση - Προσαρμογή Οργανισμού Εσωτερι¬ 
κής Υπηρεσίας της Νομαρχιακής Αυτοδιοίκησης 
Μαγνησίας. 3 


ΑΠΟΦΑΣΕΙ Σ 

Αριθμ. 16553 (1) 


Τροποποίηση του Οργανισμού Εσωτερικής Υπηρεσίας 
(Ο.Ε.Υ.) Δήμου Ανω Πωγωνίου Νομού Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 12 του ν. 1188/1981 και τις 
όμοιες του άρθρου 10 του ν. 3584/2007. 

2. Την υτί αριθμ. 8567/7.5.1999 απόφασή μας, «περί εγκρίσε- 
ως Ο.Ε.Υ. Δήμου Ανω Πωγωνίου (ΦΕΚ.1028/2.6.1999 τ.Β')». 

3. Την υπ’ αριθμ. 85/2007 απόφαση του Δημοτικού 
Συμβουλίου Ανω Πωγωνίου. 

4. Την υπ’ αριθμ. 58/2007 Γνωμοδότηση του Υπηρεσι¬ 
ακού Συμβουλίου Ο.Τ.Α. Νομού Ιωαννίνων και 

5. Την υπ’ αριθμ. 20922/19.9.2001 (ΦΕΚ. 1271/Β/2.10.2001) 
απόφαση μας, «Μεταβίβαση αρμοδιοτήτων και παροχή 
εξουσιοδότησης υπογραφής αποφάσεων, εγγράφων κ.λ.π. 
ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ», απο¬ 
φασίζουμε: 

Τροποποιούμε το άρθρο 12 της υπ’ αριθμ. 8567/7.5.1999 
απόφασης μας, όπως αυτή σήμερα ισχύει και αφορά 
τον Ο.Ε.Υ. του Δήμου Ανω Πωγωνίου Νομού Ιωαννίνων, 
ως εξής: 

ΚΕΦΑΛΑΙΟ Δ: ΟΡΓΑΝΙΚΕΣ ΘΕΣΕΙΣ. 

Αρθρο 12: ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ 

ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ. 

Προστίθενται οι κατωτέρω θέσεις ανά κατηγορία και 
κλάδο: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ. 

Μία (1) θέση κλάδου ΠΕ Πληροφορικής 


Μία (1) θέση κλάδου ΠΕ Γεωπόνων. 

Μία (1) θέση ΠΕ Διοικητικού - Οικονομικού. 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ. 

Μία (1) θέση ΤΕ Ζωικής Παραγωγής. 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ. 

Μία (1) θέση ΔΕ 29 Οδηγών Αυτοκινήτων. 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ. 

Μία (1) θέση κλάδου ΥΕ Γενικών Καθηκόντων. 

Καταργούνται οι κατωτέρω θέσεις ανά κατηγορία 
και κλάδο: 

Μία (1) θέση ΤΕ 17 Διοικητικών Λογιστών. 

Δύο (2) θέσεις ΔΕ Διοικητικών. 

Μία (1) θέση ΔΕ Εποπτών- Φυλάκων Σχολικών Κτι¬ 
ρίων. 

Κατά τα λοιπά ισχύει ως έχει η προηγούμενη από¬ 
φασή μας. 

Κάλυψη δαπάνης: 

Με την παρούσα κανονιστική πράξη προκαλείται 

δαπάνη σε βάρος του προϋπολογισμού του Δήμου 
Ανω Πωγωνίου, ύψους 160.000 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα 26 Ιουλίου 2007 

Με εντολή Γενικού Γραμματέα Περιφέρειας 
Ο Προϊστάμενος Διεύθυνσης κ.α.α. 

ΗΛΙΑΣ ΑΝΔΡΕΟΥ 

-♦- 

Αριθμ. 11782 (2) 

Καθορισμός αριθμού ατόμων που θα ασχοληθούν στο ΚΕΠ 
της Ν.Α. Κορινθίας με σύμβαση μίσθωσης έργου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Το ν. 2503/1997 (ΦΕΚ 107/τ.Α/30.5.1997) «Διοίκηση , ορ¬ 
γάνωση, στελέχωση της Περιφέρειας ρύθμιση θεμάτων 
για την τοπική αυτοδιοίκηση και άλλες διατάξεις, όπως 
τροποποιήθηκε και συμπληρώθηκε μεταγενέστερα ». 

2. Τις διατάξεις (α) του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις»(ΦΕΚ 206/Α/8.10.1997), (β) του άρ¬ 
θρου 21 του ν. 2190/1994, (γ) των άρθρων 681 κ. επ. του 
Αστικού Κώδικα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Τις διατάξεις του άρθρου 31 παρ. 11 και 12 του ν. 
3013/2002 (ΦΕΚ 102/Α/2002) σύμφωνα με τις οποίες συ- 
στάθηκαν τα Κέντρα Εξυπηρέτησης Πολιτών στις Ν,Α. 

4. Τις διατάξεις του άρθρου 15 παρ. 1 του ν. 3260/2004 
με τις οποίες ορίζεται ότι «Για τις ανάγκες λειτουργί¬ 
ας των ΚΕΠ επιτρέπεται η απασχόληση φυσικών προ¬ 
σώπων με συμβάσεις μίσθωσης έργου για τις οποίες 
ισχύουν οι κείμενες διατάξεις χωρίς να απαιτούνται οι 
προϋποθέσεις της ΠΥΣ 55/1988». 

5. Την από 180/4.4.2002 Γνωμοδότηση Νομικού Τμήμα¬ 
τος ΕΝΑΕ από την οποία προκύπτουν ότι οι συγκεκρι¬ 
μένες εργασίες που περιγράφονται πιο κάτω μπορούν 
να αποτελέσουν αντικείμενο σύμβασης μίσθωσης έργου 
χωρίς να υποκρύπτεται εξαρτημένη εργασία. 

6. Το υτί αριθμ. 17998/11.7.2007 έγγραφο ΥΠ.ΕΣ.Δ.Δ.Α. και 
το συνημμένο πίνακα σχετικά με την ανάθεση σύμβασης μί¬ 
σθωσης έργου για τη λειτουργία του ΚΕΠ Ν.Α Κορινθίας. 

7. Το γεγονός ότι το έργο που θα παρέχει το εν λόγω 
προσωπικό δεν ανάγεται στον κύκλο των συνήθων κα¬ 
θηκόντων των υπαλλήλων της Ν.Α Κορινθίας. 

8. Τις υπηρεσιακές ανάγκες της Ν.Α Κορινθίας όπως 
αυτές διαμορφώθηκαν μετά την δημοσίευση του Ν. 
3013/2002 με τον οποίο συστάθηκαν τα Κέντρα Εξυπη¬ 
ρέτησης Πολιτών στους ΟΤΑ Α'και Β'βαθμού. 

9. Την υπ' αριθμ. ΔΙΣΚΠΟ/Φ/1/οικ. 16685/5.9.2002 από¬ 
φαση του Υπουργού Εσωτερικών με την οποία έγινε η 
έναρξη λειτουργίας του ΚΕΠ της Ν.Α. Κορινθίας. 

10. Το με υπ’ αριθμ. 4193/ΟΔΕ ΚΕΠ/10.3.2005 έγγραφο 
Υφυπουργού ΥΠ.ΕΣ.Δ.Δ.Α. Απόστολου Ανδρεουλάκου. 

11. Το γεγονός ότι από τις διατάξεις της απόφασης 
αυτής προκαλείται συνολική δαπάνη είκοσι τεσσάρων 
χιλιάδων (24.000) ευρώ, συμπεριλαμβανομένων τυχόν 
κρατήσεων και τυχόν Φ.Π.Α.. 

12. Το υπ’ αριθμ. 11114/16.7.2007 έγγραφό μας με το 
οποίο κοινοποιήσαμε το υπ’ αριθμ. 17998/11.7.2007 έγ¬ 
γραφο του ΥΠ.ΕΣ.Δ.Δ.Α. και ζητήσαμε σχέδιο απόφασης 
προς υπογραφή. 

13. Το υπ’ αριθμ. 3190/24.7.2007 έγγραφο της Ν.Α. 
Κορινθίας με το οποίο μας εστάλη σχέδιο απόφασης, 
αποφασίζουμε: 

Α. Καθορίζουμε τον αριθμό των ατόμων που είναι 
απαραίτητα να τους ανατεθεί έργο με σύμβαση μί¬ 
σθωσης σύμφωνα με τις παραπάνω διατάξεις και το 
άρθρο 681 κ. επειτ. του Αστικού Κώδικα, σε τέσσερα 
(4) ως παρακάτω: 

1) Τρία (3) άτομα κατηγορίας ΠΕ. 

2) Ένα (1) άτομο κατηγορίας ΤΕ. 

Β. Τα φυσικά πρόσωπα στα οποία θα ανατεθεί το 
έργο πρέπει να έχουν: 

1) Πτυχίο ή δίπλωμα ημεδαπής ή ισότιμο σχολών της 
αλλοδαπής όλων των κλάδων και ειδικοτήτων. 

2) Αριστη γνώση χειρισμού Η/Υ. 

Γ. Το έργο που θα εκτελέσουν οι ανωτέρω αφορά την 
παραγωγική λειτουργία του ΚΕΠ. 

Δ. Το ύψος της αμοιβής ορίζεται σε χίλια ευρώ (1000 
€) μηνιαίως για κάθε ανάδοχο συμπεριλαμβανομένων 
των τυχόν κρατήσεων και τυχόν Φ.Π.Α. 

Ε. Ο Προϊστάμενος του ΚΕΠ θα παρακολουθήσει την 
πορεία εκτέλεσης του ανατιθέμενου έργου και θα δίνει 
τις απαραίτητες οδηγίες. 

Για την καταβολή της αμοιβής απαιτείται βεβαίωση 
του Προϊσταμένου για την πληρότητα και την αρτιότητα 
του έργου. 


ΣΤ. Ως τόπος εκτέλεσης του έργου ορίζονται τα γρα¬ 
φεία του Κέντρου Εξυπηρέτησης Πολιτών της Ν.Α. Κο¬ 
ρινθίας στην Κόρινθο. 

Ζ. Ανανέωση ή παράταση των συμβάσεων μίσθωσης 
έργου απαγορεύεται και είναι αυτοδικαίως άκυρη πέραν 
των έξι (6) μηνών. Το εξάμηνο αρχίζει να μετρά από 
την ημέρα υπογραφής της σύμβασης σε συνάρτηση με 
την ημερομηνία αρχής του προσφερόμενου έργου από 
τον ανάδοχο. 

Η. Οι ανάδοχοι δεν δικαιούνται δώρο Χριστουγέννων 
και Πάσχα καθώς και άδεια και επίδομα αδείας ενώ δεν 
υφίσταται υποχρέωση του εργοδότη για ασφάλιση του 
ανάδοχου σε φορέα κύριας ή επικουρικής ασφάλισης. 

Θ. Με την υπογραφείσα σύμβαση μπορούν να καθο- 
ρισθούν και τυχόν αναγκαίοι όροι και κάθε λεπτομέ¬ 
ρεια σχετικά με τα δικαιώματα και τις υποχρεώσεις 
του αναδόχου. 

Απασχόληση των αναδοχών σε έργα ή εργασίες 
άσχετες με αυτές που περιγράφονται στην παρούσα 
απόφαση απαγορεύονται. 

I. Το προς ανάθεση έργο δεν ανάγεται στον κύκλο των 
συνήθων καθηκόντων των υπηρετούντων υπαλλήλων, 
δεν μπορεί να εκτελεστεί από τους υπαλλήλους της 
Ν.Α Κορινθίας λόγω μη διαθεσιμότητας ανθρώπινου 
δυναμικού, δεν καλύπτει πάγιες ανάγκες και δεν υπο¬ 
κρύπτει εξαρτημένη εργασία δεδομένου ότι πρόκειται 
για εργασίες που προκύπτουν από ρυθμίσεις νεοπαγείς 
(ν. 3013/2002). 

Κ. Οι συμβάσεις λήγουν από τη χρονική στιγμή που 
θα στελεχωθεί το ΚΕΠ με μόνιμο προσωπικό. 

Λ. Σε περίπτωση αποχώρησης, λήξης παραίτησης, δι¬ 
ακοπής κ.λ.π. της σύμβασης μίσθωσης έργου με πρω¬ 
τοβουλία του συμβασιούχου, δεν θα συνάπτεται νέα 
σύμβαση με νέο άτομο, χωρίς την προηγούμενη ενημέ¬ 
ρωση και έγκριση της ΔΟΛΚΕΠ/ΥΠ.ΕΣ.Δ.Δ.Α., η οποία θα 
πρέπει να έχει ενημερωθεί από την αρμόδια υπηρεσία 
των Ο.Τ.Α. Α'και Β'βαθμού. Σε διαφορετική περίπτωση 
το ΥΠ.ΕΣ.Δ.Δ.Α. δεν θα κάνει δεκτή τη νέα σύμβαση αλλά 
και δεν θα την χρηματοδοτήσει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 24 Ιουλίου 2007 
Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αριθμ. 80 (3) 

Τροποποίηση - Προσαρμογή Οργανισμού Εσωτερικής 
Υπηρεσίας της Νομαρχιακής Αυτοδιοίκησης Μαγνη¬ 
σίας. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΜΑΓΝΗΣΙΑΣ 

Έχοντας υπόψη: 

1. Τις διατάξεις του άρθρου 104 του π.δ/τος 30/1996 
«Κώδικας Νομαρχιακής Αυτοδιοίκησης». 

2. Τις διατάξεις του π.δ/τος 78/2006 «Διάρθρωση, στε- 
λέχωση και αρμοδιότητες της Δ/νσης Ανάπτυξης των Νο¬ 
μαρχιακών Αυτοδιοικήσεων», όπως συμπληρώθηκαν και 
τροποποιήθηκαν με τις όμοιες του π.δ/τος 243/2006. 

3. Την υπ’ αριθμ. 121/9.12.2004 (ΦΕΚ. 8/Β'/12.1.2005) 
απόφασή του, με την οποία ψηφίστηκε ο Οργανισμός 
Εσωτερικής Υπηρεσίας της Νομαρχιακής Αυτοδιοίκησης 
Μαγνησίας. 

4. Την από 20.6.2007 γνώμη του Συλλόγου Εργαζομέ¬ 
νων Υπαλλήλων της Ν.Α. Μαγνησίας, αποφασίζει: 

Τροποποιεί - προσαρμόζει τον Οργανισμό Εσωτερικής 
Υπηρεσίας της Νομαρχιακής Αυτοδιοίκησης Μαγνησί¬ 
ας (απόφαση Ν.Σ. 121/9.12.2004 - ΦΕΚ 8/Β712.1.2005), ως 
ακολούθως: 

1. Στο άρθρο 4 κεφ. Α' η παρ. 14 από Δ/νση Βιομη¬ 
χανίας, Ενέργειας και Τεχνολογίας μετονομάζεται ως 

εξής: 

«14. Δ/νση Ανάπτυξης» 

2. Το άρθρο 18 αντικαθίσταται ως ακολούθως: 

«Άρθρο 18 

Διάρθρωση-αρμοδιότητες Δ/νσης Ανάπτυξης. 

1. Η Διεύθυνση Ανάπτυξης λειτουργεί ως «Υπηρεσία 
μιας στάσης» και ασκεί όλες τις αρμοδιότητες της κα- 
ταργούμενης Διεύθυνσης Βιομηχανίας, Ενέργειας και 
Τεχνολογίας, καθώς και αυτές που μεταφέρονται από 
τις Υπηρεσίες Προστασίας Περιβάλλοντος και Πολε¬ 
οδομίας, οι οποίες περιγράφονται αναλυτικά στο π.δ. 
78/2006 (ΦΕΚ 80/τ.Α/13.4.2006), όπως συμπληρώθη¬ 
κε και τροποποιήθηκε με το π.δ. 243/2006 (ΦΕΚ 257/ 
τ.Α/27.11.2006). 

2. Η Διεύθυνση Ανάπτυξης παρέχει υπηρεσίες στις 
μεταποιητικές επιχειρήσεις καθώς και στις επιχειρή¬ 
σεις παροχής υπηρεσιών, που αφορούν σε θέματα 
ίδρυσης και λειτουργίας αυτών καθώς και στήριξης 
της επιχειρηματικής τους δραστηριότητας. Παρακο¬ 
λουθεί κάθε οικονομική δραστηριότητα που αναπτύσ¬ 
σεται στον οικείο νομό, αξιολογεί τα σχετικά δεδομέ¬ 
να και εισηγείται ανάλογες δράσεις στο Υπουργείο 
Ανάπτυξης. 

3. Η Διεύθυνση Ανάπτυξης αποτελεί, μεταξύ των άλ¬ 
λων, τον συνδετικό κρίκο ανάμεσα στο Υπουργείο Ανά¬ 
πτυξης και στις Νομαρχιακές Αυτοδιοικήσεις. 

Επικοινωνεί και συνεργάζεται με τη Διεύθυνση Ανά¬ 
πτυξης και Συντονισμού της Γενικής Γραμματείας Βι¬ 
ομηχανίας του Υπουργείου Ανάπτυξης για τα θέματα 
αρμοδιότητάς της, προκειμένου να επιτυγχάνεται η 
αποτελεσματική εφαρμογή της βιομηχανικής νομοθε¬ 
σίας στο σύνολό της και να υλοποιούνται οι γενικές 
κατευθύνσεις του Υπουργείου Ανάπτυξης σε θέματα 
βιομηχανικής πολιτικής. 

Για το σκοπό αυτό η Διεύθυνση Ανάπτυξης έχει την 
αρμοδιότητα: 

α) Να ενημερώνει την Διεύθυνση Ανάπτυξης και Συ¬ 
ντονισμού της Γενικής Γραμματείας Βιομηχανίας του 
Υπουργείου Ανάπτυξης, για κάθε ζήτημα της αρμοδιό¬ 
τητάς της που ανακύπτει κατά την εφαρμογή της βιο¬ 
μηχανικής νομοθεσίας από τις συναρμόδιες Υπηρεσίες, 
με σκοπό την επίλυση των προβλημάτων και την παροχή 
διευκρινήσεων ή οδηγιών σε θέματα ερμηνείας της κεί¬ 
μενης νομοθεσίας. 

β) Να τηρεί και να ενημερώνει την ηλεκτρονική βάση 
δεδομένων της Νομαρχιακής Αυτοδιοίκησης, σε θέματα 
μεταποιητικών και λοιπών επιχειρήσεων της αρμοδιό¬ 
τητάς της. 

γ) Να οργανώνει, να λειτουργεί και να ελέγχει το 
Κέντρο Υποδοχής Επενδυτών, προκειμένου αυτό να 
επιτελεί το υποστηρικτικό προς αυτήν έργο του, όπως 
προβλέπει η υπ’ αριθμ. 19282/240/5.9.2005 κοινή υπουργι¬ 
κή απόφαση (ΦΕΚ 1326 Β'), με τελικό σκοπό την στήριξη 
της επιχειρηματικότητας στο νομό. 


4. Τη Διεύθυνση Ανάπτυξης συγκροτούν τα εξής πέντε 
Τ μήματα: 

α) Τμήμα Μεταποιητικών Επιχειρήσεων και Ανάπτυξης 
(Τμήμα Α'). 

β) Τ μήμα Ενέργειας και Φυσικών Πόρων (Τ μήμα Β'). 

γ) Τ μήμα Επαγγέλματος, Ανελκυστήρων και Ελέγχου 
Βιομηχανικών Προϊόντων (Τμήμα Γ'). 

δ) Τμήμα Προστασίας Περιβάλλοντος και Έκδοσης 
Οικοδομικών Αδειών (Τμήμα Δ'). 

ε) Τμήμα Διοικητικής Υποστήριξης (Τμήμα Ε'). 

5. Η Διεύθυνση Ανάπτυξης έχει αναπτυξιακό και τεχνι¬ 
κό χαρακτήρα, όπως προκύπτει από τις αρμοδιότητες 
των Τμημάτων αυτής και από τη φύση των ρυθμιζόμενων 
αντικειμένων τους. Οι αρμοδιότητες της Διεύθυνσης 
Ανάπτυξης ανάγονται αναλυτικότερα στα παρακάτω 
θέματα, που κατανέμονται στα Τ μήματα ως εξής: 

Α. Τ μήμα Μεταποιητικών Επιχειρήσεων και Ανάπτυξης. 

1. α) Στη χορήγηση μηχανολογικών αδειών εγκατάστα¬ 
σης, επέκτασης, εκσυγχρονισμού, λειτουργίας και ειδικής 
δήλωσης καθώς και οι τροποποιήσεις αυτών, σε βιο¬ 
μηχανικές - βιοτεχνικές εγκαταστάσεις, επαγγελματικά 
εργαστήρια, αποθήκες και ηλεκτρομηχανολογικές εγκα¬ 
ταστάσεις παροχής υπηρεσιών, σε μονάδες παραγωγής 
εκρηκτικών υλών καθώς και σε αποθήκες εκρηκτικών 
υλών και καψυλλίων (ανεξάρτητα από την εγκατεστημένη 
ισχύ και την αποθηκευτική ικανότητα) και 

β) Στην έγκριση τεχνικού υπομνήματος και προϋπο¬ 
λογισμού καθώς και η θεώρηση σχεδιαγραμμάτων, τα 
οποία υποβάλλονται προκειμένου να χορηγηθούν οι 
ανωτέρω άδειες. 

2. Στον τεχνικό έλεγχο και στη ρύθμιση κάθε θέματος 
που ανακύπτει από τη λειτουργία των μονάδων της 
προηγούμενης παραγράφου, με σκοπό τη προστασία 
των εργαζομένων, των περίοικων και του φυσικού πε¬ 
ριβάλλοντος και ειδικότερα: 

α) Στη διενέργεια αυτοψίας, αυτεπάγγελτα ή ύστερα 
από καταγγελία είτε με τους υπαλλήλους και τα τεχνικά 
μέσα του παρόντος Τμήματος είτε με τη συνδρομή του 
Τμήματος Δ' είτε με τη συνδρομή άλλων συναρμόδιων 
Υπηρεσιών ή νομαρχιακών οργάνων, κατά τη κρίση της 
Αδειοδοτούσας Αρχής. 

β) Στον έλεγχο της τήρησης των περιβαλλοντικών 
όρων, σύμφωνα με τη παράγραφο 1 του άρθρου 6 του 
ν. 1650/1986. 

γ) Στην επιβολή πρόσθετων όρων λειτουργίας των μο¬ 
νάδων πλην των περιβαλλοντικών όρων λειτουργίας. 

δ) Στην επιβολή πρόσθετων περιβαλλοντικών όρων, 
προκειμένου για μονάδες της Κατηγορίας Β4, όπως 
περιγράφονται στην υπ’ αριθμ. ΗΠ15393/2332/2002 (ΦΕΚ 
1022 Β') κοινή υπουργική απόφαση, σε συνεργασία με 
το Τμήμα Δ'. 

ε) Στην εισήγηση στις αρμόδιες Υπηρεσίες για την 
επιβολή πρόσθετων περιβαλλοντικών όρων, προκειμέ¬ 
νου για μονάδες των Κατηγοριών Α1 και Α2, σύμφωνα 
με την προαναφερόμενη κοινή υπουργική απόφαση. 

3. Στη διενέργεια αυτοψίας στις μονάδες αρμοδιότη¬ 
τας του παρόντος Τμήματος σε περίπτωση εργατικού 
ατυχήματος, για τη διαπίστωση των αιτίων του ατυχή¬ 
ματος και την υπόδειξη προληπτικών μέτρων. 

4. Στη καταχώρηση της μελέτης ασφαλείας και η δη¬ 
μοσιοποίηση αυτής, ο έλεγχος και η επιβολή κυρώσεων 
στις μονάδες αρμοδιότητας του παρόντος Τμήματος, 
που η δραστηριότητά τους περικλείει κινδύνους από 

ατυχήματα μεγάλης έκτασης, σύμφωνα με τις διατά¬ 
ξεις της υπ’ αριθμ. 5697/590/2000 (ΦΕΚ 405 Β') κοινή 
υπουργικής απόφασης. 

5. Στην επιβολή των διοικητικών κυρώσεων που 
προβλέπονται στις διατάξεις του άρθρου 24 του ν. 
3325/2005. 

6. Στην έκδοση απόφασης προσωρινής ή οριστικής 
διακοπής της λειτουργίας του συνόλου ή μέρους των 
μονάδων, για τις οποίες η σχετική άδεια λειτουργίας 
έχει δοθεί από το παρόν Τμήμα, καθώς και η εφαρμογή 
αυτής. Η απόφαση αυτή εκδίδεται ύστερα από σχετική 
εισήγηση στο Νομάρχη των συναρμόδιων Υπηρεσιών, 
Αρχών, Επιθεωρητών ή Φορέων, οι οποίοι χορηγούν ει¬ 
δικές άδειες ή εγκρίσεις ή βεβαιώσεις ή ασκούν ειδικούς 
ελέγχους, για λόγους σχετικά με παράβαση διατάξεων 
αρμοδιότητάς τους. 

7. Στην εισήγηση για την απευθείας εκποίηση δημοσί¬ 
ων εκτάσεων ή για την παραχώρηση κοινόχρηστων δη¬ 
μοτικών ή κοινοτικών εκτάσεων για ίδρυση ή επέκταση 
βιομηχανικών και βιοτεχνικών εγκαταστάσεων. 

8. Στη διατύπωση γνώμης για την απαλλοτρίωση ιδι¬ 
ωτικών εκτάσεων για ίδρυση ή επέκταση αξίας λόγου 
επαρχιακής βιομηχανίας. 

9. Στη διατύπωση γνώμης για τη χορήγηση άδειας 
χρήσεως αιγιαλού και παραλίας από μονάδες αρμοδι¬ 
ότητας του Τμήματος. 

10. α) Στην αποδοχή των πιστοποιητικών καταλλη¬ 
λότητας των μηχανημάτων παραγωγής εκρηκτικών 
υλών, β) στην αποδοχή του διορισμού, της απολύσεως 
ή της παραιτήσεως των υπευθύνων συντηρήσεως και 
του Διευθυντή παραγωγής των μονάδων παραγωγής 
εκρηκτικών υλών καθώς και στη διενέργεια ελέγχου 
περί του εάν συντρέχει η προϋπόθεση της διετούς προ¬ 
ϋπηρεσίας σε εργοστάσιο παραγωγής εκρηκτικών υλών 
στη περίπτωση διορισμού του ως άνω Διευθυντή, γ) 
στην αποδοχή της αναφοράς των μονάδων παραγωγής 
εκρηκτικών υλών για τυχόν ατυχήματα που έχουν συμβεί 
και στη σύνταξη σχετικής έκθεσης, δ) Στην έγκριση της 
γενικής διαταγής που εκδίδει κάθε μονάδα παραγωγής 
εκρηκτικών υλών, ε) στη θεώρηση των ημερολογίων 
- βιβλίων των μονάδων παραγωγής εκρηκτικών υλών 
για τις πραγματοποιούμενες δοκιμές και ελέγχους των 
εκρηκτικών και για τη συντήρηση του μηχανολογικού 
εξοπλισμού. 

11. Στη κατά παρέκκλιση έγκριση ανέγερσης πολυώ¬ 
ροφων επικίνδυνων κτιρίων, εφόσον αυτό επιβάλλεται 
από λειτουργικούς λόγους, σύμφωνα με την υπ’ αριθμ. 
3329/1989 (ΦΕΚ 132 Β') κοινή υπουργική απόφαση. 

12. Στην έγκριση παραγωγής εκρηκτικών υλών και η 
έκδοση απόφασης για την επιβολή προστίμων σε βά¬ 
ρος οποιουδήποτε παράγει, κατέχει ή διαθέτει στην 
αγορά εκρηκτικά, τα οποία δεν πληρούν τις νόμιμες 
απαιτήσεις. 

13. Στην έκδοση της απόφασης που προβλέπεται στην 
παράγραφο 3 του άρθρου 2 της υπ’ αριθμ. 3329/1989 
κοινής υπουργικής απόφασης, σχετικά με τη μείωση 
των αποστάσεων ασφαλείας. 

14. Στη τήρηση και ενημέρωση ηλεκτρονικού Ειδικού 
Μητρώου των επιχειρήσεων ναυπήγησης, μετατροπής, 
επισκευής και συντήρησης πλοίων, η εγγραφή στο Ει¬ 
δικό Μητρώο και η διαγραφή από το μητρώο αυτό των 
εν λόγω επιχειρήσεων, η παρακολούθηση, ο έλεγχος και 
η επιβολή σ’ αυτές των νομίμων κυρώσεων. 


15. Στην έγκριση τεχνικών μελετών ηλεκτρομηχανολο- 
γικών εγκαταστάσεων του Δημοσίου και Ν.Π.Δ.Δ. συνο¬ 
λικού προϋπολογισμού άνω των 5.870 ευρώ. 

16. Στη χορήγηση άδειας εγκατάστασης και άδειας 
λειτουργίας φωτοβόλων σωλήνων, φωτεινών επιγραφών 
και ηλεκτροκίνητων ανυψωτικών μηχανημάτων και ο 
έλεγχος της λειτουργίας αυτών. 

17. Στον τεχνικό έλεγχο δοκιμασίας ατμολεβήτων, 
ατμοδοχείων, αεροδεξαμενών και δοχείων εν γένει υπό 
πίεση και η επιθεώρηση μετά την εγκατάσταση αυτών 
για τη χορήγηση πιστοποιητικών υδραυλικής δοκιμασίας 
και παραλαβής. 

18. Στη χορήγηση ειδικών αδειών εργοστασίων κατα¬ 
σκευής και επισκευής ατμολεβήτων. 

19. Στη χορήγηση άδειας εγκατάστασης και άδειας 
λειτουργίας αρτοποιείων, αμιγών κλιβάνων έψησης και 
κουλουροποιίας. 

20. Στη χορήγηση άδειας εγκατάστασης, άδειας λει¬ 
τουργίας και ειδικής δήλωσης στεγνοκαθαριστηρίων, 
πλυντηρίων ρούχων, σιδηρωτηρίων ρούχων και ταπη- 
τοκαθαριστηρίων, δημόσιας χρήσης. 

21. Στη χορήγηση βεβαίωσης σχετικά με την αρτιότη¬ 
τα και καταλληλότητα του μηχανολογικού εξοπλισμού 
βιομηχανικών - βιοτεχνικών μονάδων επεξεργασίας βι¬ 
ομηχανικής ντομάτας. 

22. Στη χορήγηση άδειας εγκατάστασης και άδειας 
λειτουργίας εγκαταστάσεων επικίνδυνων ιατρικών απο¬ 
βλήτων, οι οποίες ευρίσκονται είτε εντός είτε εκτός 
υγειονομικών μονάδων. 

23. Στην ενημέρωση των επενδυτών σε θέματα ίδρυ¬ 
σης επιχειρήσεων, αναπτυξιακών προγραμμάτων, δικαιο- 
λογητικών και διαδικασιών προκειμένου να χορηγηθούν 
οι απαιτούμενες άδειες και οι επιμέρους εγκρίσεις. 

24. Στην υλοποίηση προγραμμάτων υποστήριξης των 
μικρομεσαίων επιχειρήσεων, αξιοποίησης των ήπιων 
μορφών ενέργειας, όπως ηλιακή, αιολική, γεωθερμία 
καθώς και η παρακολούθηση της πορείας υλοποίησης 
αναπτυξιακών προγραμμάτων και σχεδίων αρμοδιότη¬ 
τας του Υπουργείου Ανάπτυξης. 

25. Στην ενημέρωση των φορέων των βιομηχανιών 
- βιοτεχνιών για τις νέες τεχνολογίες, εφευρέσεις και 
ευρεσιτεχνίες. 

26. Στη συνεργασία με αρμόδιους συλλογικούς φορείς 
και Επιμελητήρια για την εξέταση θεμάτων τα οποία 
αφορούν στην αδειοδότηση και στη λειτουργία των 
μεταποιητικών επιχειρήσεων και των επιχειρήσεων πα¬ 
ροχής υπηρεσιών, στην υπαγωγή των ανωτέρω επιχει¬ 
ρηματικών μονάδων σε αναπτυξιακά προγράμματα και 
σχέδια και γενικά στη βελτίωση του επιχειρηματικού 
κλίματος και της ανταγωνιστικότητας των επιχειρή¬ 
σεων. 

27. Στη συνεργασία με άλλες υποστηρικτικές δομές 
της επιχειρηματικότητας στη περιφέρεια και στο νομό, 
αρμοδιότητας του Υπουργείου Ανάπτυξης, στη συλλογή 
στοιχείων σχετικά με την επιχειρηματική δραστηριότη¬ 
τα και στην αξιολόγηση των οικονομικών δεδομένων. 

28. Στην υποβολή προτάσεων στη Διεύθυνση Ανάπτυ¬ 
ξης της Γ ενικής Γ ραμματείας Βιομηχανίας του Υπουρ¬ 
γείου Ανάπτυξης και δί αυτής στον Γ ενικό Γ ραμματέα 
Βιομηχανίας, σχετικά με την ενίσχυση της επιχειρημα¬ 
τικής δραστηριότητας στο νομό, με τις διαμορφούμενες 
τάσεις οικονομικής δραστηριότητας, με την υπαγωγή 
των μεταποιητικών επιχειρήσεων και των επιχειρήσεων 

παροχής υπηρεσιών σε αναπτυξιακά προγράμματα και 
σχέδια καθώς και με τη βελτίωση των διαδικασιών αδει- 
οδότησης των μεταποιητικών επιχειρήσεων γενικά. 

29. Στη τήρηση και ενημέρωση της ηλεκτρονικής βά¬ 
σης δεδομένων της Νομαρχιακής Αυτοδιοίκησης, σε 
θέματα αρμοδιότητας του παρόντος Τμήματος. 

Β. Τμήμα Ενέργειας και Φυσικών Πόρων. 

1. Στη χορήγηση άδειας μεταλλευτικών ερευνών. 

2. Στην αποδοχή παραίτησης από δικαιώματα που 
απορρέουν από άδεια μεταλλευτικών ερευνών. 

3. Στην έγκριση μεταβίβασης ή μίσθωσης δικαιωμάτων 
από άδεια μεταλλευτικών ερευνών. 

4. Στην έκδοση απόφασης έκπτωσης από δικαιώματα 
άδειας μεταλλευτικών ερευνών, των κληρονόμων δικαι¬ 
ούχου που δεν γνωστοποιήθηκαν. 

5. Στην έγκριση για την εκμετάλλευση διαπιστωθέ- 
ντων μεταλλευμάτων κατά τη διάρκεια της ισχύος της 
άδειας μεταλλευτικών ερευνών πριν από την έκδοση 
του προεδρικού διατάγματος για την παραχώρηση με¬ 
ταλλείου. 

6. Στην έκδοση απόφασης έκπτωσης ή απώλειας δικαι¬ 
ωμάτων τα οποία απορρέουν από άδεια μεταλλευτικών 
ερευνών και η ανάκληση άδειας μεταλλευτικών ερευνών 
για την παράβαση όρων που έχουν τεθεί σ’ αυτή. 

7. Στη βεβαίωση του φόρου υπέρ του Δημοσίου σε 
περίπτωση μεταβίβασης δικαιωμάτων από άδειες με¬ 
ταλλευτικών ερευνών. 

8. Στην εξέταση της υποβαλλόμενης από τον αδειού- 
χο μεταλλευτικών ερευνών αίτησης για παραχώρηση 
εν άλω ή εν μέρει του χώρου της άδειας, καθώς και η 
έκδοση προκήρυξης για την παραχώρηση μεταλλείων. 

9. Στην έγκριση ατελούς εισαγωγής μηχανημάτων που 
προορίζονται για μεταλλευτικές εγκαταστάσεις. 

10. Στη χορήγηση άδειας εκμετάλλευσης σε δημοτι¬ 
κά, κοινοτικά ή ιδιωτικά λατομεία αδρανών υλικών, σε 
λατομεία Ν.Π.Δ.Δ., καθώς και η παράταση της άδειας 
αυτής. 

11. Στην έκδοση διαπιστωτικής απόφασης σχετικά 
με τη συνδρομή των προϋποθέσεων παράτασης της 
ισχύος των αδειών εκμετάλλευσης δημοτικών, κοινο¬ 
τικών, ιδιωτικών και Ν.Π.Δ.Δ. λατομείων μαρμάρων και 
βιομηχανικών ορυκτών, σύμφωνα με το άρθρο 7 του ν. 
2702/1999 (ΦΕΚ 70 Α'). 

12. Στη χορήγηση άδειας εγκατάστασης και άδειας 
λειτουργίας ηλεκτρομηχανολογικών εγκαταστάσεων 
λατομείων αδρανών υλικών. 

13. Στην έγκριση ατελούς εισαγωγής μηχανημάτων 
που προορίζονται για λατομικές εγκαταστάσεις. 

14. Στον καθορισμό και τον αποχαρακτηρισμό των 
λατομικών περιοχών. 

15. Στην ανάκληση άδειας εκμετάλλευσης των δη¬ 
μοτικών, κοινοτικών ή ιδιωτικών λατομείων αδρανών 
υλικών. 

16. Στη μέριμνα για την εκτίμηση λατομικών επιχειρή¬ 
σεων στις περιπτώσεις του άρθρου 9 του ν. 2190/1920 
(ΦΕΚ 37 Α'). 

17. Στην έγκριση εισφοράς σε εταιρεία του συνόλου 
των μισθωτικών δικαιωμάτων επί ιδιωτικών λατομεί¬ 
ων. 

18. Στη συμπλήρωση του φακέλου με τα απαιτούμενα 
δικαιολογητικά (γνωμοδοτήσεις Υπηρεσιών άρθρου 10 
του ν. 1428/1984 (ΦΕΚ 43 Α'), μελέτες, εγκρίσεις επέμ¬ 
βασης κλπ) για την έκδοση άδειας εκμετάλλευσης λα¬ 


τομείων μαρμάρων και βιομηχανικών ορυκτών (πλην 
των δημόσιων λατομείων όπου η αρμοδιότητα ανήκει 
στον Γενικό Γραμματέα Περιφέρειας, σύμφωνα με την 
παράγραφο 6 του άρθρου 4 του ν. 2647/1998). 

19. Στη χορήγηση άδειας ατελούς εισαγωγής ειδικών 
μηχανημάτων για τις ανάγκες των μεταλλείων. 

20. Στην έκδοση απόφασης για τη συνέχιση για μία 
διετία της λειτουργίας των δημοτικών, κοινοτικών, ιδι¬ 
ωτικών και Ν.Π.Δ.Δ. λατομείων αδρανών υλικών, με απο¬ 
κλειστικό σκοπό την αποκατάσταση του περιβάλλοντος 
κατά τα προβλεπόμενα από τις διατάξεις του άρθρου 
7 του ν. 2837/2000 (ΦΕΚ 178 Α'), του άρθρου 19 του 
ν. 3190/2003 (ΦΕΚ 249 Α') και του άρθρου 17 του ν. 3335/ 
2005 (ΦΕΚ 95 Α') καθώς και η παράταση αυτής μέχρι 
μία τριετία. 

21. Στην έκδοση απόφασης για τη σφράγιση των 
μόνιμων ηλεκτρομηχανολογικών εγκαταστάσεων των 
λατομείων αδρανών υλικών, βιομηχανικών ορυκτών και 
μαρμάρων. 

22. Στη χορήγηση άδειας εκμετάλλευσης των λατο¬ 
μείων σχιστολιθικών πλακών. 

23. Στη χορήγηση άδειας εκμετάλλευσης λατομείων 
αργίλων και μαργών πλινθοποιίας και κεραμοποιίας. 

24. Στην έκδοση απόφασης για τον χαρακτηρισμό ως 
βιομηχανικών, των λατομικών επιχειρήσεων βιομηχανι¬ 
κών ορυκτών, μαρμάρων και αδρανών υλικών. 

25. Στη χορήγηση αδειών κατασκευής και λειτουργίας 
των υπόγειων και υπαίθριων αποθηκών εκρηκτικών υλών 
και καψυλλίων για την εξυπηρέτηση των μεταλλείων 
και λατομείων (αδρανών υλικών, μαρμάρων και βιομη¬ 
χανικών ορυκτών). 

26. Στην έκδοση απόφασης για την παραχώρηση ερευ¬ 
νητικών γεωτρήσεων του ΙΓΜΕ προς εκμετάλλευση σε 
Δήμους, Κοινότητες και ιδιώτες. 

27. Στη χορήγηση αδειών εγκατάστασης, επέκτα¬ 
σης, εκσυγχρονισμού και λειτουργίας, σύμφωνα με το 
ν. 3325/2005, στις: 

α) Βιομηχανίες παραγωγής πετρελαιοειδών και λιπα- 
ντικών (διυλιστήρια) με εγκατεστημένη παραγωγική ισχύ 
μέχρι και 367 Κ\Λ/ (500 ΗΡ) και αποθηκευτική ικανότητα 
μέχρι και 10.000 πΤ. 

β) Εγκαταστάσεις εναποθήκευσης και διακίνησης 
υγρών καυσίμων, υγραερίων και ασφάλτου, εμφιά- 
λωσης υγραερίων και συσκευασίας λιπαντικών, με 
αποθηκευτική ικανότητα μέχρι και 50.000 ηπ 3 και με 
εγκατεστημένη παραγωγική ισχύ μέχρι και 367 Κ\Λ/ 
(500 ΗΡ). 

γ) Εγκαταστάσεις αναγέννησης ορυκτελαίων χωρίς 
περιορισμό στην εγκατεστημένη ισχύ και με αποθηκευ¬ 
τική ικανότητα μέχρι και 10.000 πι 3 . 

δ) Εγκαταστάσεις ερευνών και εκμετάλλευσης υδρο¬ 
γονανθράκων, αποθήκευσης, διακίνησης και διανομής 
φυσικού αερίου, με εγκατεστημένη παραγωγική ισχύ 
μέχρι και 367 Κ\Λ/ (500 ΗΡ) και αποθηκευτική ικανότητα 
μέχρι και 10.000 πΤ. 

28. Στη χορήγηση άδειας πωλητή πετρελαιοειδών προ¬ 
ϊόντων για θέρμανση, διανομής και εμφιάλωσης υγραε¬ 
ρίου καθώς και η επιβολή κυρώσεων σε διυλιστήρια και 
σε εταιρίες εμπορίας με εγκαταστάσεις αποθήκευσης 
και διακίνησης υγρών καυσίμων, υγραερίων, λιπαντικών 
και ασφάλτου, στις μονάδες εμφιάλωσης υγραερίου και 
στους πωλητές πετρελαίου θέρμανσης. 




20486 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


29. Στη χορήγηση άδειας εγκατάστασης και άδειας 
λειτουργίας εφεδρικών σταθμών ηλεκτροπαραγωγής. 

30. Στην έκδοση απόφασης για την εξαίρεση από 
την απαλλαγή υποχρέωσης εφοδιασμού με άδεια εγκα¬ 
τάστασης και λειτουργίας σταθμών ηλεκτροπαραγω¬ 
γής, σύμφωνα με την παράγραφο 7 του άρθρου 3 του 
ν.2244/1994 (ΦΕΚ 168 Α'). 

31. Στη χορήγηση άδειας εγκατάστασης και άδειας 
λειτουργίας για ιδία χρήση ενεργειακών συστημάτων 
θέρμανσης ή ψύξης χώρων μέσω της εκμετάλλευσης 
της θερμότητας των γεωλογικών σχηματισμών και των 
νερών, επιφανειακών και υπόγειων, που δεν χαρακτηρί¬ 
ζονται γεωθερμικό δυναμικό. 

32. Στον τεχνικό έλεγχο και η ρύθμιση κάθε θέμα¬ 
τος που ανακύπτει από τη λειτουργία των μονάδων 
αρμοδιότητας του παρόντος Τμήματος, με σκοπό τη 
προστασία των εργαζομένων, των περίοικων και του 
φυσικού περιβάλλοντος και ειδικότερα: 

α) Στη διενέργεια αυτοψίας, αυτεπάγγελτα ή ύστερα 
από καταγγελία είτε με τους υπαλλήλους και τα τεχνικά 
μέσα του παρόντος Τμήματος είτε με τη συνδρομή του 
Τμήματος Δ' είτε με τη συνδρομή άλλων συναρμόδιων 
Υπηρεσιών ή νομαρχιακών οργάνων, κατά τη κρίση της 
Αδειοδοτούσας Αρχής. 

β) Στον έλεγχο της τήρησης των περιβαλλοντικών 
όρων, σύμφωνα με την παράγραφο 1 του άρθρου 6 του 
ν.1650/1986. 

γ) Στην επιβολή πρόσθετων όρων λειτουργίας των μο¬ 
νάδων πλην των περιβαλλοντικών όρων λειτουργίας. 

δ) Στην επιβολή πρόσθετων περιβαλλοντικών όρων, 
προκειμένου για μονάδες της Κατηγορίας Β4, όπως 
περιγράφονται στην υπ’ αριθμ. ΗΠ15393/2332/2002 (ΦΕΚ 
1022 Β'), σε συνεργασία με το Τμήμα Δ'. 

ε) Στην εισήγηση στις αρμόδιες Υπηρεσίες για την 
επιβολή πρόσθετων περιβαλλοντικών όρων, προκειμέ¬ 
νου για μονάδες των Κατηγοριών Α1 και Α2, σύμφωνα 
με την προαναφερόμενη κοινή υπουργική απόφαση. 

33. Στη διενέργεια αυτοψίας στις μονάδες αρμοδιότη¬ 
τας του παρόντος Τμήματος σε περίπτωση εργατικού 
ατυχήματος, για τη διαπίστωση των αιτίων του ατυχή¬ 
ματος και την υπόδειξη προληπτικών μέτρων. 

34. Στην επιβολή των διοικητικών κυρώσεων που 
προβλέπονται στις διατάξεις του άρθρου 24 του 
ν. 3325/2005. 

35. Στην έκδοση απόφασης προσωρινής ή οριστικής δια¬ 
κοπής της λειτουργίας του συνόλου ή μέρους των μονάδων, 
για τις οποίες η σχετική άδεια λειτουργίας έχει δοθεί από 
το παρόν Τμήμα, καθώς και η εφαρμογή αυτής. Η απόφαση 
αυτή εκδίδεται ύστερα από σχετική εισήγηση στο Νομάρ¬ 
χη των συναρμόδιων Υπηρεσιών, Αρχών, Επιθεωρητών ή 
Φορέων, οι οποίοι χορηγούν ειδικές άδειες ή εγκρίσεις ή 
βεβαιώσεις ή ασκούν ειδικούς ελέγχους, για λόγους σχετικά 
με παράβαση διατάξεων αρμοδιότητάς τους. 

36. Στη καταχώρηση της μελέτης ασφαλείας (επι- 
κινδυνότητας) και η δημοσιοποίηση αυτής, ο έλεγχος 
και η επιβολή κυρώσεων των μονάδων αρμοδιότητας 
του παρόντος Τμήματος, που η δραστηριότητά τους 
περικλείει κινδύνους από ατυχήματα μεγάλης έκτασης, 
σύμφωνα με τις διατάξεις της υπ’ αριθμ. 5697/590/2000 
κοινής υπουργικής απόφασης. 

37. Στη τήρηση και ενημέρωση της ηλεκτρονικής βά¬ 
σης δεδομένων της Νομαρχιακής Αυτοδιοίκησης, σε 
θέματα αρμοδιότητας του παρόντος Τμήματος. 


Γ. Τ μήμα Επαγγέλματος, Ανελκυστήρων και Ελέγχου 
Βιομηχανικών Προϊόντων. 

1. Στη χορήγηση τεχνικών επαγγελματικών αδειών, 
η συγκρότηση της εξεταστικής επιτροπής και η διε¬ 
νέργεια των εξετάσεων για τη χορήγηση των αδειών 
αυτών. 

2. Στη ρύθμιση κάθε θέματος που αφορά στην εγκα¬ 
τάσταση, λειτουργία και στη συντήρηση των ανελκυ¬ 
στήρων, σύμφωνα με τις διατάξεις της υπ’ αριθμ. οίκ. 
Φ9.2/29362/1957/2005 (ΦΕΚ 1797 Β') κοινής υπουργικής 
απόφασης και συγκεκριμένα: 

α) Στη τήρηση και ενημέρωση ηλεκτρονικού Ειδικού 
Μητρώου ανελκυστήρων και συνεργείων συντήρησης 
και η καταχώρηση δεδομένων σ’ αυτό. 

β) Στον έλεγχο των ανελκυστήρων ύστερα από κα¬ 
ταγγελία ή ατύχημα. 

γ) Στη χορήγηση άδειας συνεργείου συντήρησης 
ανελκυστήρων, ύστερα από τη διενέργεια αυτοψίας. 

δ) Στην επιβολή των προβλεπόμενων κυρώσεων. 

3. Στον έλεγχο εφαρμογής των κανονιστικών δια¬ 
τάξεων αρμοδιότητας της Γενικής Γραμματείας του 
Υπουργείου Ανάπτυξης και η εν συνεχεία ενημέρωση 
των αρμόδιων Υπηρεσιών του εν λόγω Υπουργείου. 

4. Στην έγκριση κυκλοφορίας εκρηκτικών υλών. 

5. Στη διενέργεια δειγματοληπτικών ελέγχων προκει¬ 
μένου να διαπιστωθεί η ποιότητα των χαλύβων οπλι¬ 
σμού σκυροδέματος. 

6. Στη διενέργεια δειγματοληπτικών ελέγχων προ¬ 
κειμένου να διαπιστωθεί η ποιότητα των πλαστικών 
σωλήνων και των εξαρτημάτων αυτών από μη πλα¬ 
στικοποιημένο πολυβινυλοχλωρίδιο (σκληρό ΡΝ/Ο) που 
χρησιμοποιούνται για τη μεταφορά πόσιμου νερού και 
αποχετευτικών λυμάτων καθώς και για συστήματα απο- 
χετεύσεως στα κτίρια. 

7. Στη διενέργεια δειγματοληπτικών ελέγχων προ¬ 
κειμένου να διαπιστωθεί η ποιότητα των προϊόντων 
τσιμέντου. 

8. Στη διενέργεια δειγματοληπτικών ελέγχων προκει¬ 
μένου να διαπιστωθεί η τήρηση των σχετικών προδια¬ 
γραφών των παιχνιδιών. 

9. Στη διενέργεια δειγματοληπτικών ελέγχων προκει¬ 
μένου να διαπιστωθεί η ποιότητα των κυκλοφορούντων 
λεβήτων ζεστού νερού, οι οποίοι τροφοδοτούνται με 
υγρά ή αέρια καύσιμα και η επιβολή των προβλεπόμε¬ 
νων κυρώσεων. 

10. Στη χορήγηση βεβαίωσης ότι προϊόντα που ει- 
σάγονται από το εξωτερικό απ’ ευθείας από εγχώριες 
βιομηχανίες, βιοτεχνίες ή επαγγελματικά εργαστήρια, 
για να χρησιμοποιηθούν αποκλειστικά από αυτές ως 
πρώτες ύλες, δεν παράγονται από την εγχώρια βιομη¬ 
χανία, κατάλληλα για τη χρήση που προορίζονται και 
σε επάρκεια. 

11. Στη χορήγηση βεβαίωσης ότι είδη που εισάγονται 
από βιομηχανίες, βιοτεχνίες ή επαγγελματικά εργαστή¬ 
ρια για να χρησιμοποιηθούν αποκλειστικά από αυτές ως 
πρώτες ύλες, δεν παράγονται από την εγχώρια βιομη¬ 
χανία, κατάλληλα για τη χρήση που προορίζονται και 
σε επάρκεια και ότι η οικονομική σημασία του παραγό- 
μενου τελικού προϊόντος δικαιολογεί τον προθεσμια¬ 
κό διακανονισμό ή την απαλλαγή από την υποχρέωση 
κατάθεσης χρηματικών προκαταβολών. 

12. Στη χορήγηση βεβαίωσης ότι αγαθά, που εισάγο- 
νται από το Δημόσιο, τους Δήμους, τις Κοινότητες, τα 

νομικά πρόσωπα και οργανισμούς, παράγονται ή μη από 
την εγχώρια βιομηχανία κατάλληλα και σε επάρκεια. 

13. Στη χορήγηση βεβαίωσης, ότι μηχανήματα, ανταλ¬ 
λακτικά μηχανημάτων καθώς και κάθε άλλο είδος εγ¬ 
χώριας ή ξένης προέλευσης, τα οποία έχουν ανάγκη 
επισκευής, δεν μπορούν να επισκευασθούν από εγχώ¬ 
ριες επιχειρήσεις, προκειμένου να επιτραπεί η εξαγωγή 
των μηχανημάτων αυτών για επισκευή και την εκ νέου 
εισαγωγή τους. 

14. Στη χορήγηση βεβαίωσης για την ύπαρξη ή μη εγ¬ 
χώριας επιχείρησης κατασκευής γεωργικών μηχανημά¬ 
των, προκειμένου τα εισαγόμενα γεωργικά μηχανήματα 
να χρηματοδοτούνται από την Αγροτική Τράπεζα της 
Ελλάδος. 

15. Στη χορήγηση βεβαίωσης ότι μορφές χλωριούχου 
πολυβινυλίου δεν παράγονται από την εγχώρια βιο¬ 
μηχανία, κατάλληλα και σε επάρκεια, προκειμένου να 
μην επιβάλλεται σ’ αυτές κατά την εισαγωγή τους ο 
προβλεπόμενος δασμός. 

16. Στη Η χορήγηση βεβαίωσης, με την οποία να βεβαι¬ 
ώνεται η ολοκλήρωση των εξαγωγικών υποχρεώσεων 
βιομηχανιών, βιοτεχνιών και επαγγελματικών εργαστη¬ 
ρίων, ανεξάρτητα από ιπποδύναμη. 

17. Στην έκδοση απόφασης απαλλαγής από την κα¬ 
ταβολή των προβλεπόμενων δασμών, του φόρου προ¬ 
στιθέμενης αξίας ως και του προβλεπόμενου ειδικού 
φόρου κατά την εισαγωγή των φορτηγών οχημάτων, 
κατά το μέρος που αυτά δεν παράγονται κατάλληλα 
και σε επάρκεια από την εγχώρια βιομηχανία. 

18. Στην έγκριση ατελούς εισαγωγής μηχανημάτων και 
εξαρτημάτων, προοριζομένων για επαρχιακές βιομηχα¬ 
νίες, βιοτεχνίες και επαγγελματικά εργαστήρια. 

19. Στην έγκριση ατελούς εισαγωγής κάθε είδους εξο¬ 
πλισμού που προορίζεται για επαρχιακές ξενοδοχειακές 
επιχειρήσεις. 

20. Στην εκτίμηση της αξίας των μηχανημάτων για τον 
προσδιορισμό της φορολογητέας αξίας τους. 

21. Στη τήρηση και ενημέρωση της ηλεκτρονικής βά¬ 
σης δεδομένων της Νομαρχιακής Αυτοδιοίκησης, σε 
θέματα αρμοδιότητας του παρόντος Τμήματος. 

Δ. Τμήμα Προστασίας Περιβάλλοντος και Έκδοσης 
Οικοδομικών Αδειών. 

Οι αρμοδιότητες του Τμήματος αυτού, που αφορούν 
μόνο στα βιομηχανικά κτίρια και στις δραστηριότητες 
του ν. 3325/2005, ανάγονται: 

1. Στον έλεγχο των αρχιτεκτονικών, των στατικών, των 
υδραυλικών και των ηλεκτρομηχανολογικών μελετών, 
της μελέτης θερμομόνωσης και της μελέτης παθητικής 
πυροπροστασίας, καθώς και των φορολογικών για την 
έκδοση ή αναθεώρηση οικοδομικών αδειών και η έκδοση 
των αδειών αυτών, όπου αυτές δεν εκδίδονται από τις 
πολεοδομικές υπηρεσίες της παραγράφου 2. 

2. Στον έλεγχο της πληρότητας του φακέλου της 
οικοδομικής άδειας, η αποστολή αυτού στις πολεοδομι¬ 
κές Υπηρεσίες Δήμων ή Επαρχείων ή αποκεντρωμένων 
Πολεοδομικών Υπηρεσιών και η μέριμνα, σε συνεργασία 
με τις προαναφερόμενες Υπηρεσίες, για την έκδοση της 
οικοδομικής άδειας. 

3. Στον έλεγχο των απαιτούμενων δικαιολογητικών 
και η εισήγηση για την έκδοση αδειών περιτοίχισης, 
κατεδάφισης, επιχωμάτωσης και κοπής δένδρων. 

4. Στην έγκριση των περιβαλλοντικών όρων για βιο¬ 
μηχανικές - βιοτεχνικές εγκαταστάσεις, επαγγελματι¬ 


κά εργαστήρια, αποθήκες και ηλεκτρομηχανολογικές 
εγκαταστάσεις παροχής υπηρεσιών Κατηγορίας Β4, 
σύμφωνα με την υπ’ αριθμ. ΗΠ15393/2332/2002 κοινή 
υπουργική απόφαση. 

5. Στον έλεγχο της πληρότητας του φακέλου της 
προκαταρκτικής περιβαλλοντικής εκτίμησης και αξιο¬ 
λόγησης, της μελέτης περιβαλλοντικών επιπτώσεων και 
της περιβαλλοντικής έκθεσης, που υποβάλλονται στην 
Αδειοδοτούσα Αρχή και αφορούν τις μονάδες αρμοδι¬ 
ότητας του ν. 3325/2005. 

6. Στην αποστολή στις αρμόδιες Υπηρεσίες του φα¬ 
κέλου της προκαταρκτικής περιβαλλοντικής εκτίμησης 
και αξιολόγησης και της μελέτης περιβαλλοντικών επι¬ 
πτώσεων. 

7. Στη διατύπωση εισηγήσεων επί των Μελετών Περι¬ 
βαλλοντικών Επιπτώσεων στο Νομαρχιακό Συμβούλιο 
της οικείας Νομαρχιακής Αυτοδιοίκησης, κατά τη δια¬ 
δικασία έγκρισης των περιβαλλοντικών όρων. 

8. Στον έλεγχο, σύμφωνα με την παρ. 1 του άρθρου 
6 του ν. 1650/1986, της τήρησης των περιβαλλοντικών 
όρων που αφορούν μονάδες του ν. 3325/2005 και έχουν 
εκδοθεί από υπηρεσίες της Νομαρχιακής Αυτοδιοίκη¬ 
σης. 

9. Στην επιβολή κυρώσεων, σύμφωνα με την παράγρα¬ 
φο 1 του άρθρου 30 του ν. 1650/1986. 

10. Στη τήρηση και ενημέρωση της ηλεκτρονικής βά¬ 
σης δεδομένων της Νομαρχιακής Αυτοδιοίκησης, σε 
θέματα αρμοδιότητας του παρόντος Τμήματος. 

Ε. Τμήμα Διοικητικής Υποστήριξης. 

1. Στη γραμματειακή εξυπηρέτηση της Υπηρεσίας. 

2. Στη διαχείριση του συστήματος ηλεκτρονικής δια¬ 
σύνδεσης της Διεύθυνσης Ανάπτυξης με τις αρμόδιες 
Υπηρεσίες του Υπουργείου Ανάπτυξης και της οικείας 
νομαρχιακής αυτοδιοίκησης. 

3. Στη συνεργασία με τα Κέντρα Υποδοχής Επεν¬ 
δυτών (ΚΥΕ), για την διεκπεραίωση από αυτά μέρους 
των υποθέσεων που ανήκουν στην αρμοδιότητα της 
Διεύθυνσης Ανάπτυξης. 

4. Στη συνεργασία με τα Κέντρα Εξυπηρέτησης Πο¬ 
λιτών (ΚΕΠ), για τη χορήγηση αδειών, πιστοποιητικών 
ή ειδικά εγγράφων. 

5. Στην αυτεπάγγελτη ή ύστερα από αίτηση των ενδι¬ 
αφερομένων, αναζήτηση από άλλες Υπηρεσίες ή Αρχές, 
δικαιολογητικών απαραίτητων για την έκδοση αδειών. 

6. Στην ενημέρωση της ηλεκτρονικής βάσης δεδομέ¬ 
νων της Νομαρχιακής Αυτοδιοίκησης, σε θέματα αρμο¬ 
διότητας του παρόντος Τμήματος. 

7. Στη μηχανογράφηση της Διεύθυνσης Ανάπτυξης 
και των Τμημάτων αυτής.» 

3. Στο άρθρο 43 Κεφ. Α' Ορισμός προϊσταμένων Δ/νσε- 
ων και Αυτοτελών Τμημάτων η παρ. 15 αντικαθίσταται 
ως εξής: 

«παρ. 15. Στη Δ/νση ανάπτυξης προίσταται υπάλληλος 
του κλάδου ΠΕ Μηχανικών όλων των ειδικοτήτων ή ΠΕ 
Διοικητικού- οικονομικού ή ΠΕ Θετικών Επιστημών όλων 
των ειδικοτήτων» 

4. Στο άρθρο 43 Κεφ. Β' Ορισμός Πρ/νων Τμημάτων 
και Γραφείων η παρ. 14 αντικαθίσταται ως εξής: 

«14. Στα Τμήματα της Δ/νσης Ανάπτυξης προΐστανταί: 

α. Στο τμήμα Μεταποιητικών επιχειρήσεων και Ανά¬ 
πτυξης (Τμήμα Α') υπάλληλος του κλάδου ΠΕ Μηχα¬ 
νολόγων Μηχανικών ή ΠΕ Ηλεκτρολόγων Μηχανικών 
ή ΠΕ Ναυπηγών Μηχανικών ή ΠΕ Χημικών Μηχανικών 

και εν ελλείψει υπάλληλος του κλάδου ΤΕ Μηχανικών 
Μηχανολογίας ή ΤΕ Μηχανικών Ηλεκτρολογίας. 

β. Στο Τμήμα Ενέργειας και Φυσικών Πόρων ( Τμήμα 
Β') υπάλληλος του κλάδου ΠΕ μηχανολόγων Μηχανι¬ 
κών ή ΠΕ Ηλεκτρολόγων Μηχανικών ή ΠΕ Ναυπηγών 
Μηχανικών ή ΠΕ χημικών Μηχανικών και εν ελλείψει 
υπάλληλος του κλάδου ΤΕ Μηχανικών Μηχανολογίας 
ή ΤΕ Μηχανικών Ηλεκτρολογίας. 

γ. Στο Τμήμα Επαγγέλματος, Ανελκυστήρων και Ελέγ¬ 
χου Βιομηχανικών Προϊόντων (Τμήμα Γ') υπάλληλος 
του κλάδου ΠΕ Μηχανολόγων Μηχανικών ή ΠΕ Ηλε¬ 
κτρολόγων Μηχανικών ή ΠΕ Ναυπηγών Μηχανικών ή 
ΠΕ Χημικών Μηχανικών και εν ελλείψει υπάλληλος του 
κλάδου ΤΕ Μηχανικών Μηχανολογίας ή ΤΕ Μηχανικών 
Ηλεκτρολογίας. 

δ. Στο Τ μήμα Προστασίας Περιβάλλοντος και έκδοσης 
οικοδομικών αδειών (Τμήμα Δ') υπάλληλος του κλάδου 
ΠΕ Χημικών Μηχανικών ή ΠΕ Πολιτικών Μηχανικών ή 
ΠΕ Αρχιτεκτόνων Μηχανικών ή ΠΕ Αγρονόμων- Τοπο¬ 
γράφων Μηχανικών ή ΠΕ Μηχανολόγων Μηχανικών ή 


ΠΕ Ηλεκτρολόγων Μηχανικών ή ΠΕ Περιβάλλοντος των 
ειδικοτήτων διαχείρισης Περιβάλλοντος και Φυσικών 
πόρων, και εν ελλείψει υπάλληλος του κλάδου ΤΕ Μη¬ 
χανικών Τοπογραφίας ή ΤΕ Πολιτικών- Δομικών'Εργων 
ή ΤΕ Μηχανικών Μηχανολογίας ή ΤΕ Μηχανικών Ηλε¬ 
κτρολογίας. 

ε. Στο τμήμα Διοικητικής Υποστήριξης (Τμήμα Ε') υπάλ¬ 
ληλος του κλάδου ΠΕ Διοικητικού- Οικονομικού και εν 
ελλείψει υπάλληλος του κλάδου ΤΕ Διοικητικού - Λογι¬ 
στικού». 

Η απόφαση αυτή επιβαρύνει τον προϋπολογισμό της 
Νομαρχιακής Αυτοδιοίκησης Μαγνησίας με το ποσό 
των 1.560 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 25 Ιουνίου 2007 
Ο Πρόεδρος του Νομαρχιακού Συμβουλίου 
ΑΡΙΣΤΑΡΧΟΣ-ΑΡΙΣΤΕΙΔΗΣ ΝΙΖΑΜΗΣ 

